Κωνσταντίνος Γ. Πολύμερος

Ο Κωνσταντίνος Γ. Πολύμερος (γενν. 1995) είναι Έλληνας σινολόγος, γλωσσολόγος και συγγραφέας. Είναι γνωστός κυρίως για την εκπόνηση της πρώτης ελληνικής μετάφρασης του Τάο Τε Τζινγκ απευθείας από το αρχαίο κινεζικό κείμενο. Έχει συγγράψει και μεταφράσει έργα στα ελληνικά και στα κινεζικά με θέμα τον κινεζικό πολιτισμό, τη φιλοσοφία και την πολιτική. Έχει επίσης μεταφράσει ποιήματα της δυναστείας Τανγκ. Ακόμα, έγραψε άρθρα για την ελληνική υπηρεσία του China Radio International (CRI), στα οποία εκφράζει πασιφιστικές και οικολογικές θέσεις, με έμφαση στη ραδιενεργό μόλυνση και την πράσινη ενέργεια. Επίσης, περιστασιακά δημοσίευσε άρθρα γνώμης σε τοπικά μέσα ή εφημερίδες της ελληνικής διασποράς, όπως Ο Ελληνικός Κήρυκας.Το 2022 άρχισε να διδάσκει κινεζικά στο Πανεπιστήμιο Δυτικής Μακεδονίας.  

 Βιογραφία 
Αν και γεννήθηκε στην Αθήνα, μεγάλωσε στη Λαμία και στην ιδιαίτερη πατρίδα του, την Τιθορέα, την οποία αναφέρει συχνά σε συνεντεύξεις. Σπούδασε στο Εθνικό και Καποδιστριακό Πανεπιστήμιο Αθηνών (ΕΚΠΑ) γερμανική γλώσσα και φιλολογία. Κατά το δεύτερο έτος των σπουδών του (2014–2015) άρχισε να σπουδάζει κινεζική γλώσσα στο Ινστιτούτο Κομφούκιος Αθηνών.

 Έργο 
Τα δύο από τα τρία πρώτα του βιβλία εστιάζουν στη φιλοσοφία του Λάο Τσε. Το Πλάτων, Λάο Τσε και άλλες μορφές: Από το σκοτάδι προς το φως αποτελεί εισαγωγή στον ταοϊσμό, ενώ το Τάο Τε Τζινγκ: Το ποίημα του γηραιού είναι πλήρης μετάφραση του αρχαίου κειμένου.

 Βιβλία (Επιλεγμένα) 
 Φωτογραφίζοντας τὸ κινεζικὸ ὄνειρο. Ταξειδιωτικὴ μυθ-ἱστορία. (2019)
 Πλάτων, Λάο Τσε και άλλες μορφές. Από το σκοτάδι προς το φως. (2020)
 Τάο Τε Τζινγκ: Το ποίημα του γηραιού (2021)
 Ποίηση δυναστείας Τανγκ. Εικόνες της ζωής των ανθρώπων. (2024)

 Επιλεγμένα άρθρα 
Πολιτική αρθρογραφία
 烟蒂上的历史：全世界农民的简史, pinyin: Yāndì shàng de lìshǐ: Quán shìjiè nóngmín de jiǎnshǐ.
 Η Κίνα ως συνεργάτης για ηλιακή ενέργεια και πράσινη μετάβαση.
 Πώς επηρεάζει την Ελλάδα η Φουκουσίμα; Οι υποψίες των απλών ανθρώπων.
 Πανεπιστήμιο δίχως φοιτητές; Το αδιέξοδο της Στερεάς Ελλάδος.
Σε επιστημονικά περιοδικά
A Buddhist Sūtra “à la grecque”? Traces of the Hellenistic World in a Chinese Version of the “Nagasena Bhiksu Sutra" 
Perceptions of Evil in the Daode Jing. 

 Συμμετοχές σε διεθνή συνέδρια (ενδεικτικά) 
 2nd Sino-balkanica Conference, Sofia University St. Kliment Ohridski. A Greek king, an Indian Buddhist and some Chinese translators: Philosophical similarities between a Chinese translation of the sutra "Milinda-panha" and ancient Greek literature (8 Νοεμβρίου 2024).
 Cultures and Religions in the Balkans, the Mediterranean and the East, University of Veliko Tarnovo "St. Cyril and St. Methodius". The incendiary verses of Li Bai: Some cases of political criticism through poetry (29 Νοεμβρίου 2024).
 18th International Conference on Daoist Studies, Transylvania University, Brașov, Romania. The Evolution of Evil in Laozi: From Abstract Evil to Concrete Demons (5 Ιουνίου 2025).
 World Association for Chinese Studies, 9th Conference:
 Βερολίνο – Did he die of alcohol? What Li Bai's last poem has to say (31 Ιουλίου 2025)
 Κοπεγχάγη – Terrorizing one's own people: Laozi's critique on power and his contemporary society (8 Αυγούστου 2025)

 Πρόσληψη του έργου 
Η μετάφραση του Τάο Τε Τζινγκ που εξέδωσε ο Πολύμερος αναγνωρίστηκε για την πιστότητά της στο αρχαίο κινεζικό κείμενο. Επιστημονικό άρθρο που δημοσιεύθηκε στο περιοδικό Religions ανέλυσε το έργο του, συγκρίνοντάς το με άλλες ελληνικές μεταφράσεις, και τόνισε τη φιλολογική του αξία και την ερμηνευτική του καθαρότητα.

 Διδακτικές απόψεις 
Ο Πολύμερος, επηρεασμένος από τη γενετική γραμματική και τον Νόαμ Τσόμσκυ, υποστηρίζει τον βιωματικό χαρακτήρα της γλωσσομάθειας. Έχει δηλώσει ότι «το να μαθαίνεις κινεζικά είναι σαν να μετράς σφυγμούς», φράση που αναδημοσιεύθηκε από κινεζικούς φορείς. Προκρίνει την διάδραση και το μάθημα σε πολυμελή τάξη έναντι του ιδιαίτερου, επειδή θεωρεί την κοινωνία ως «την σημαντικότερη έννοια» μεταξύ άλλων και στην μαθησιακή διαδικασία. Εξ αυτού, εξέφρασε την άποψη ότι μία ξένη γλώσσα γίνεται δημοφιλής όχι μόνον χάρις στις προσόδους που ενδεχομένως αποφέρει, αλλά και χάρις στην κουλτούρα της κοινωνίας με την οποία αυτή είναι συνυφασμένη. Σε ό,τι αφορά το ζήτημα της ανάπτυξης των κινεζικών σπουδών στην Ελλάδα, ο Πολύμερος συνόψισε τις θέσεις του σε ομιλία του στο 2ο Παγκόσμιο Συνέδριο  Σινολογίας, τονίζοντας ότι υπάρχει ανάγκη για: υλικό μελέτης (βιβλία, επιστημονικά άρθρα, μεταφράσεις κατευθείαν από τα πρωτότυπα κείμενα κ.α.), κατάλληλα εκπαιδευμένους καθηγητές, και τέλος φορείς (όπως διδασκαλεία και πανεπιστημιακά τμήματα).

 Παραπομπές 

Κατηγορία:Έλληνες συγγραφείς του 20ού αιώνα
Κατηγορία:Έλληνες γλωσσολόγοι
Κατηγορία:Σινολόγοι